[{"text_idx": "#000001", "text": "Mae na bryder ym Mlaenau Ffestiniog, wedi i fanc yr HSBC gyhoeddi eu bwriad i gau'r gangen yno, gan adael y dref heb yr un sefydliad bancio."}, {"text_idx": "#000004", "text": "Dywedodd llefarydd ar ran HSBC nad oedden nhw'n cau canghennau ar chwarae bach, a'u bod yn cydweithio a phartneriaid fel Swyddfa'r Post er mwyn sicrhau y bydd cwsmeriaid yn dal i allu bancio o ddydd i ddydd."}, {"text_idx": "#000006", "text": "\"Mae hwn yn ddiwrnod trasig i Flaenau Ffestiniog. Dyma dref sydd a\u0302 sector dwristiaeth ffyniannus heb ei hail yng ngogledd Cymru lle mae unigolion busnes a meddylfryd entrepreneuraidd."}, {"text_idx": "#000007", "text": "\"Dyma dref chwarelyddol draddodiadol sy'n llwyddo wrth greu mentrau cymunedol bywiog."}, {"text_idx": "#000008", "text": "\"Dyma dref sydd wedi derbyn buddsoddiad o \u00a33.1 miliwn o gyllid gan yr Undeb Ewropeaidd yn y blynyddoedd diwethaf. A'r wythnos yma, mae'r sector ariannol yn cyhoeddi'n swyddogol eu bod yn gadael y dref.\""}, {"text_idx": "#000010", "text": "Pryder arall sydd wedi ei godi yw'r ffaith y bydd y gwasanaeth Cymraeg a ddarperir gan fanc HSBC hefyd yn diflannu gyda chau'r gangen."}, {"text_idx": "#000011", "text": "Dywedodd y Cynghorydd Annwen Daniels: \"Mae yna so\u0302n dro ar o\u0302l tro gan y banciau y gall pobl gael mynediad i fancio ar-lein tra bod canghennau ar draws Cymru yn cau eu drysau. Nid oes gair o Gymraeg ar gael ar wasanaeth bancio HSBC ar-lein i gwsmeriaid sy'n dymuno defnyddio eu mamiaith, os ydych chi'n ddigon ffodus, hynny yw, i allu derbyn gwasanaeth band eang digonol mewn nifer o'r lleoliadau gwledig yn yr ardal.\""}, {"text_idx": "#000012", "text": "\"Rhaid cofio mai cymuned Cymraeg ei hiaith, yn bennaf yw'r Blaenau, a byddwn, nid yn unig yn colli swyddi lleol, ond hefyd yn colli gwasanaeth cwsmeriaid lleol gan bobl broffesiynol yn y Gymraeg. O adael y dref, byddwn felly, yn colli ein hawl i gyfathrebu a thrafod busnes gyda'r HSBC yn ein dewis iaith, y Gymraeg,\" meddai'r Cynghorydd Mandy Williams-Davies."}, {"text_idx": "#000013", "text": "Dywedodd llefarydd ar ran yr HSBC eu bod yn adolygu eu rhwydwaith fancio yn gyson er mwyn sicrhau bod eu canghennau yn y llefydd iawn ar gyfer eu cwsmeriaid."}, {"text_idx": "#000028", "text": "Ateb y Galw: Morgan Owen"}]